OpenLLM-France/wikimedia huggingface dataset:
# Gazilieg

Gazilieg :
| An dreuzell dreist an Av. ||
| Anv gallaouek | La Gacilhae |
| Anv gallek (ofisiel) | La Gacilly |
| Bro istorel | Bro-Gwened |
| Melestradurezh ||
| Departamant | Mor-Bihan |
| Arondisamant | Gwened |
| Kanton | Gwern-Porc'hoed |
| Kod kumun | 56061 |
| Kod post | 56200 |
| Maer Amzer gefridi | Jacques Rocher 2014-2020 |
| Etrekumuniezh | Eus an Oud da Vreselien Kumuniezh |
| Bro velestradurel | Bro Redon hag ar Gwilen |
| Lec'hienn Web | http://www.la-gacilly.fr/ |
| Poblañsouriezh ||
| Poblañs | 3 974 ann. (2020) |
| Stankter | 105 ann./km² |
| Douaroniezh ||
| Daveennoù lec'hiañ | 47° 45′ 57″ Norzh 2° 07′ 51″ Kornôg / 47.7658333333, -2.13083333333 |
| Uhelderioù | kreiz-kêr : 20 m bihanañ 4 m — brasañ 98 m |
| Gorread | 37,97 km² |
| Gazilieg ||
| kemmañ |
Gazilieg a zo ur gumun eus Breizh e Kanton Gwern-Porc'hoed e departamant ar Mor-Bihan. Kresket eo bet d'ar 1añ a viz Genver 2017 goude bezañ bodet gant ar Chapel-Wagelin ha Glenneg.

## Ardamezioù

* Palefarzhet : ouzh 1 en aour hadet gant flourdiliz en glazur, e grenngonk en gul ; ouzh 2 brizhet etre glazur hag aour ; ouzh 3 peuliet etre aour ha gul a c'hwec'h pezh ; ouzh 4 en glazur e zek bezantenn en aour, 4, 3, 2, 1.

## Istor
### Dispac'h Gall

* Melestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet da bennlec'h kanton Gazilieg gant c'hwec'h kumun ennañ: Gazilieg, Felgerieg-al-Lann, Glenneg, Kornon ha Sant-Varzhin-an-Oud; e Bann Roc'h-an-Argoed e oa; dilamet e voe kanton Gazilieg e 1801 gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Gazilieg en Arondisamant Gwened bet krouet e 1800 hag e Kanton Karantoer bet miret ha brasaet e 1801$^,$.

### XX$^{vet}$ kantved

* Brezel-bed kentañ: 71 gwaz eus ar gumun a gollas o buhez abalamour d'ar brezel, d.l.e. 4,42 % eus he foblañs e 1911.
* Eil Brezel-bed:
** mervel a reas tri den ag ar gumun abalamour d'ar brezel, unan anezhe e kamp-bac'h Bergen-Belsen;
** Gazilieg a voe dieubet d'ar 5 a viz Eost 1944 gant "Combat Command A" ar 6th Armored Division eus lu SUA.
* Brezel Aljeria: daou waz a varvas.

## Monumantoù ha traoù heverk

* An iliz katolik
* An iliz katolik.
* Monumant ar re varv.

## Emdroadur ar boblañs abaoe 1962

Niver a annezidi

## Pennadoù kar

* Ar Chapel-Wagelin,
* Glenneg.

## Liammoù diavaez

* (br) Gazilieg war lec'hienn Geobreizh

## Davennoù ha notennoù

* ↑ Roadennoù ofisiel e lec'hienn an EBSSA
* ↑ (fr) Arrêté portant création de la commune nouvelle de La Gacilly
* ↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajennoù 78, 100, 101, 106, 356 ha 384
* ↑ Cassini - EHESS - Gazilieg - Fichenn ar gumun
* ↑ memorialgenweb - Monumant ar re varv
* ↑ memorialgenweb - Monumant ar re varv
* ↑ Archives départementales du Morbihan, Le Morbihan en guerre 1939-1945, 2009, pajenn 130
* ↑ Eric Rondel, Les Américains en Bretagne, p.142, Éditions Astoure, 2008
* ↑ memorialgenweb - Monumant ar re varv
# Gaztelugatxeko Doniene

Un enezenn vihan dirak aod Bizkaia eo Gaztelugatxeko Doniene (San Juan de Gaztelugatxe e spagnoleg), e kumun Bermeo, en Euskal Herria. Staget eo ouzh an douar-bras gant ur pont ardaouel. War he lein ez eus ur peniti, savet da Sant Yann-Vadezour en Xvet kantved, daoust ma'z eus bet diskouezet gant an dizoloadennoù e oa darnoù bennak hag a sav d'an IXvet kantved. Gant an enez vihan amezek, Aketze, ez eo ur biotop gwarezet hag en em astenn eus kêr Bakio betek kap Machichako e pleg-mor Gwaskogn.
Evit mont da weladenniñ Gaztelugatxeko Doniene ez eus meur a barklec'h. Ar gwellañ mare da vont di eo an nevezamzer hag an diskaramzer, abalamour d'ar peoc'h a vez neuze, rak kalz tud a vez e-pad an hañv.
Ar ger gaztelugatxe a zeu eus an euskareg gaztelu (kastell) hag aitz (roc'h).

## Deskrivadur

Serzh eo aod Euskadi er rannvro-se. Krignat a ra ar mor an aod roc'hek dibaouez, ha krouiñ a ra riboulioù, kevioù ha gwaregoù. E-kreiz ar gevrenn-se eus an aod emañ enez Gaztelugatxeko Doniene, gant an enez vihan Aketze (Enez ar c'honikled), ur baradoz evit al laboused-mor.
E-kichen ar peniti ez eus ul lochenn vihan d'ar weladenner da gaout gwasked ha da zebriñ e ti Mari Glazioù dirak ar gwel eus ar mor.

### Ar peniti

An iliz vihan, a vez serret peurvuiañ, a zo anezhi abaoe IXvet kantved. E 1053 he doa roet, gant don Iñigo López Aotrou Bizkaia, d'ar manati San Juan de la Peña, e-kichen Jaka en Hueska.

## Luc'hskeudennoù

* Gaztelugatxe doniene
* Er peniti
* Er peniti
* Ar peniti
* E-kichen ar peniti
* Ar peniti
* Gaztelugatxe doniene
* Ar skalier
* Ar skalier
* Ar skalier

## Lec'hiennoù internet

https://web.archive.org/web/20080828190229/http://www.sanjuandegaztelugatxe.com/ (es)
# Fever Crumb

Fever Crumb eo eil romant an heuliad lennegel Mortal Engines Quartet krouet gant Philip Reeve.

## Tudennoù

* Fever Crumb

## Liammoù

* Predator Cities
* Philip Reeve
# Fexhe-le-Haut-Clocher

a vo kavet e Wikimedia Commons.
Fexhe-le-Haut-Clocher (walloneg :Fexhe-å-Hôt-Clokî) zo ur gumun e Belgia e Proviñs Liège.
* Lec'hiadur
* Banniel
* Skoed

## Douaroniezh

* Gorread : 19,45 km²
* Poblañs (2022) : 3 327 a dud
* Stankter : 171 den/km²
# Feyleg

Feyleg Kurd Ur yezh iranek eus skourr ar yezhoù persidek eo ar eyleg (feyli; arabeg: al-fayliah) komzet gant ar Gurded chiited o chom e Diyalah en Irak.

## Gwelet ivez

* Yezhoù iranek
# Ffair-fach

Ffair-fach (pe Ffairfach, pe c'hoazh Ffair Fach) zo ur gêriadenn vihan e reter Sir Gaerfyrddin, e Kembre. Emañ er su da Llandeilo hag en norzh da Rhydaman, etre ar stêrioù Afon Cennen hag Afon Tywi.
Aozet e oa bet an Eisteddfod Genedlaethol e Ffair-Fach e 1996.

## Tud brudet

* Melville Richards (1910-1975), skolveuriad, arbennigour war ar yezhoù keltiek, ar c'hrenngembraeg hag al lec'hanvadurezh kembraek.
# Feurioù-emglev Helsinki

Feurioù-emglev Helsinki, e saozneg Helsinki Final Act, pe Helsinki Declaration (disklêriadenn Helsinki) eo pazenn ziwezhañ ar c'hendiviz war ar surentez hag ar c'henober en Europa hag a voe dalc'het er Finlandia Talo en Helsinki, Finland.
Dalc'het e voe ar c'hendiviz etre an 3 a viz Gouhere 1973 hag ar 1añ a viz Eost 1975, devezh sinadur an emglev. Pemp Stad ha tregont, en o zouez SUA, Kanada, an holl vroioù europat war-bouez Albania hag Andorra, o devoa sinet an disklêriadur boutin a glaske reiñ lañs d'an emglev etre ar Bloc'had Komunour ha Bloc'had ar C'hornôg. Feurioù-emglev Helsinki ne oant ket ur redi, dre ma ne oa ket ur statud a skrid-emglev ganto.
Drezo e voe krouet an Organization for Security and Co-operation in Europe (OSCE).
# Feurioù-emglev Geneva

Feurioù-emglev Geneva (Les Accords de Genève) zo un heuliad emglevioù evit tizhout un arsav-brezel e brezel Indez-Sina, etre an Unvaniezh C'hall ha broadelourien Viet Nam gant Ho Chi Minh e-penn an emsaverien. Abaoe ar bloavezh 1946, e oa enebet ar Frañs ouzh ar Việt Minh met goude koll Kamp Dien Bien Phu e voe rediet an Unvaniezh C'hall da glask buan un doare da baouez gant ar brezel. Ar feur-emglev a voe sinet ez-ofisiel d'an 20 a viz Gouhere 1954 da hanternoz ha lakaet da dalvezout d'an 21 viz Gouhere 1954, e Geneva. E tu Bro-C'hall e oa ar jeneral Henri Delteil a oa kannad gouarnamant Mendès-France hag en tu all e oa kannaded eus Republik demokratel Viet Nam.
# Feurm roñfled

Ur feurm roñfled, labouradeg roñfled, pe uzin roñfled, zo un aozadur kenurzhiañ roñfled kenrouedad, hag a-wechoù hackerien, a zo paeet evit skignañ keleier faos a-zruilh. Pal ar feurmioù-se eo silwinkañ aozadurioù politikel pe skoazellañ oberennoù lobbying.
Abaoe ar bloavezhioù 2010 da nebeutañ e vez implijet an naouegezh alvezel evit krouiñ roñfled nann-denel a gas kemennadoù hervez personelezh an dud siblet.

## Daveoù

* ↑ (fr) Facebook démantèle trois opérations d’intox d’origine russe. 01net (Gwengolo 2020).
* ↑ (en) The Aggregate IQ Files, Part One: How a Political Engineering Firm Exposed Their Code Base. UpGuard (Meurzh 2018).
# Feur Diorroadur Denel

An Indikadur Diorroadur Denel a vez graet eus ur stadeg krouet gant Aozadur ar Broadoù Unanet e 1990 evit jediñ live an diorroadur denel hervez ar vroioù er bed. An IDD a vez diazezet war teir elfenn: ar c'henderc'h Diabarzh Kriz dre anneziad, ar spi bevañ adal ar ganedigezh hag al live deskadurezh.
An Indikadur Diorroadur Denel n'eo nemet un elfenn a vez implijet e-touezh mennad an diorroadur denel gant an United Nations Development Programme (Raktres diorroadur ar Broadoù Unanet). Ouzhpennet e oa bet d'ar C'henderc'h diabarzh kriz dre anneziad rak ne oa ket gwelet evel resis a-walc'h. Ar c'henderc'h diabarzh kriz ne gemer ket e kont ma vev evurus an dud en un doare hiniennel pe a-stroll, ma vez aes da strolladoù pe hiniennoù ur gevredigezh da welet e live bevañ o uhelaat. Ne vez kemeret e kont nemet live an ekonomiezh.

## Orin

Orin an Indikadur Diorroadur Denel a vez da glask war-zu an annual Human Development Reports (Dezrevell bloaziek an diorroadur denel) embannet gant skourr aozadur ar broadoù unanet e-karg an diorroadur denel an United Nations Development Programme (Raktres diorroadur ar Broadoù Unanet). Krouet ha divizet e oa bet ar stadeg gant an ekonomiour Mahbub ul Haq a orin eus Pakistan er bloavezh 1990, gant ar pal "mont e-bioù ar sell nemetañ war diorroadur gounidoù an ekonomiezhioù broadel evit kas ar sell war-zu ar bolitikerezhioù kreizennet war ar bobloù".

## Ar jedadenn
### Ar jedadenn nevez (abaoe 2010)

Embannet d'ar 4 a viz Du 2010 (adneveshaet d'an 10 a viz Even 2011), an dezrevell 2010 Human Development Report (IDD) a gemer e kont teir elfenn:
* Ur vuhez hir gant ur yec'hed mat: Ar vuhez a vez da gaout un den adal e ganedigezh
* Indikadur ar skoliata: An niver a vloavezhioù skoliata hag ar bloavezhioù skoliata a vefe da gaout gant un den en e vuhez
* Ur vuhez diazez mat: Ar c'henderc'h diabarzh kriz dre anneziad

## Notennoù ha daveennoù

* ↑ Human Development Report 2019 – "Human Development Indices and Indicators" pp. 22–25. HDRO (Human Development Report Office) United Nations Development Programme. Kavet : 9 December 2019.
# Danav

An Danav (Donau en alamaneg, Dunaj e slovakeg, Duna en hungareg, Dunav e kroateg, Дунав/Dunav e serbeg, Дунав e bulgareg, Dunăre e roumaneg, Дунай en ukraineg, Danubius e latin) eo stêr hirañ Unaniezh Europa. Adalek kember ar stêriouigoù Breg ha Brigach ha "mammenn an Danav" (Donauquelle) e Donaueschingen en Alamagn e tiskenn a-hed 2 845 km betek ar Mor Du. Adstêrioù brasañ an Danav eo an Inn, ar Morava, an Drava, ar Sava, an Tisza, ar Morava, an Olt hag ar Prout. Delta an Danav, an hini brasañ en Europa, zo 3446 km² e c'horread.

## Broioù ha kêrioù ma tremen an Danav drezo

* Alamagn : Ulm, Ingolstadt, Regensburg, Passau
* Aostria : Linz, Vienna
* Slovakia : Bratislava
* Hungaria : Budapest
* Kroatia : Vukovar, Ilok
* Serbia : Novi Sad, Beograd
* Bulgaria : Ruse
* Roumania : Brăila, Galaţi
* Moldova
* Ukraina
# Dancing in the Street (kanaouenn)

Dancing in the Street a zo ur ganaouenn saoznek savet gant Marvin Gaye (1939-1984), Ivy Jo Hunter (1940-) ha William "Mickey" Stevenson (1940-).
Berzh bras a reas ar sonenn pa voe kanet hag enrollet e miz Mezheven 1964 gant ar strollad kanerezed stadunanat Martha and the Vandellas.

## Liamm diavaez

* Dancing in the Street kanet gant Martha and the Vandellas.
# Dancourt

Florent Carton, a oa Dancourt e anv-pluenn, a oa ur skrivagner gall, ganet e Fontainebleau d'ar 1añ a viz Du 1661 ha marvet e Courcelles-le-Roi d'ar 6 a viz Kerzu 1725.

## Oberenn troet e brezhoneg

* An Durboden, pe histor eun den ne fell ket dezhan senti ous ar veleien, embannet e Feiz ha Breiz e Mae 1881, troet gant Arsène de Kerangal diwar Le Turbot, ou Les aventures d'un homme libre.

## Notenn

* ↑ La Gazette de France, 18 Ebrel 1881, p. 2-3.
# Danae (Artemisia Gentileschi)

Danae zo un eoullivadur war gouevr a oa bet graet, hervez a soñjer, gant an arzourez italian Artemisia Gentileschi e 1612, hag a zo dalc'het gant ar Saint Louis Art Museum, e St. Louis (Missouri) er Stadoù-Unanet.

## An oberenn

Kaozioù hir zo bet da c'houzout ha diwar zorn an tad Orazio Gentileschi pe hini e verc'h Artemisia Gentileschi e oa an oberenn. Lod a gred e tle bezañ an tad abalamour ma'z eo heñvel-rik, hogen bihanoc'h, Danae an daolenn ouzh ar Gleopatra a weler en un oberenn gant Orazio a zo en dastumad Amedeo Morandotti e Milano. Daoust da se e kav d'an arzvarnourien eo bet livet an daolenn gant Artemisia, war-dro 1612, ha hi en he 19 vloaz eta, pa laboure e stal he zad, ha pa oa peuzheñvel he doare ouzh hini he zad.
# Danae (Klimt)

Danae zo anv un daolenn gant al livour aostrian Gustav Klimt, graet etre 1907 ha 1908. Ar vaouez a zo en he noazh eo Danae, ar briñsez eus Hellaz kozh, o tegemer ar glav alaouret etre he divvorzhed, dezhi dremm ur vaouez e-kreiz ar chouradenn.
Stumm ar c'horf, viheñvel, a zo arouez ar frouezhusted.
Emañ an daolenn e ti un den, kuzh e anv, e Vienna.
# Danaidezed

An Danaidezed e oa hanter-kant merc'h Danaos, roue Argos e mojennoù Hellaz kozh.

## Mojennoù

Tabut a savas etre Danaos hag e vreur gevell Aigyptos. War ali an doueez Athena ez eas Danaos gant e verc'hed da Argos, en ur vag hanter-kant roeñv. Da drugarekaat an doueez e savas ar merc'hed un templ dezhi en Argos.

### Sec'hour

Setu Danaos roue Argos. Neuze e teuas ur sec'hor vras. Kaset e voe ar merc'hed da gerc'hat dour. Unan anezho, Amymone, a voe darbet dezhi bout gwallet gant ur satir. An doue Poseidon a glevas he garmoù hag a daolas e forc'h tridantek ouzh ar satir. Egile a ziarbennas an taol, hag ar forc'h plantet en ur roc'h. Anezhi e ruilhas teir froud, ma voe saveteet Argos eus ar sec'hor.

### Eured

Bez' e oa an hanter-kant merc'h da eurediñ da hanter-kant mab Aigyptos, breur gevell Danaos, roue Egipt hervez ar vojenn. Lazhañ a rejont o gwazed da nozvezh kentañ o eured, nemet unan ne reas ket. Abalamour da se e voent kondaonet da dremen ar beurbadelezh o tegas dour da leuniañ ur c'hrouer, pe ur ridell.
E galleg (evel e spagnoleg hag italianeg) e komzer eus le tonneau des Danaïdes, evel pa vije bet un donell doull.
* Tonell an danaidezed, hervez Honoré Daumier.
a vo kavet e Wikimedia Commons.
# Dancing Arabs

Dancing Arabs a zo ur film drama israelat savet gant Eran Riklis ha deuet er-maez e 2015.

## An danvez

C'hoarvezout a ra an istor er bloavezhioù 1980 ha '90. Iyad a zo un Arab israelat yaouank ha dija ur spered lemm dezhañ. Setu ar c'hrennard o vont d'ur skol israelat da brientiñ e "vachelouriezh". An Arab kentañ eo e-barzh ur skol ken uhelvrudet.

## Fichenn deknikel

* Titl orin : Dancing Arabs
* Doare : Drama
* Sevener : Eran Riklis
* Skrid-aozañ ha divizoù : Sayed Kashua
* Sonerezh : Yonatan Riklis
* Produiñ :
** Produerien : Bettina Brokemper, Antoine De Clermont-Tonnerre, Michael Eckelt, Chilik Michaeli, Avraham Pirchi, Tami Leon
** Produerien seveniñ : Karen Belz, Christian Vennefrohne
** Produerien kevelet : Moshe Edery, Léon Edery, Simon Ofenloch
* Frammañ : Richard Marizy
* Embregerezhioù produiñ : United Channel Movies, Riva Filmproduktion, Heimatfilm, Mact Productions, Alma Film Productions
** Kenproduiñ : ZDF, Arte, New Lineo Cinema
* Rener al luc'hskeudennerezh : Michael Wiesweg
* Kinklañ : Yoel Herzberg
* Ijinour son : Rolf Manzei, Gil Toren, Hervé Buirette
* Stumm : Liv - 2.35 : 1
* Bro orin : Israel
* Skigner : Pyramide Distribution (-), Strand Releasing
* Yezh : arabeg, hebraeg
* Deiziadoù dont er-maez :
** : 27 a viz Du 2014
** Stadoù-Unanet : 2 a viz Genver 2015
** Bro-C'hall- Breizh : 11 a viz C'hwevrer 2015

## Komedianeta

* Tawfeek Barhom : Iyad
* Yaël Abecassis : Edna
* Michael Moshonov : Yonatan
* Ali Suliman : Salah
* Danielle Kitzis : Naomi
* Marlene Bajali : Aisha
* Laëtitia Eïdo : Fahima
* Razi Gabareen : Iyad yaouank
* Norman Issa : Jamal

## Lec'hioù filmañ

* Israel : Jeruzalem, Kafr Qasim, Tel Aviv

## Prizioù ha rakdibaboù
### Rakdibaboù

* Festival sinema Locarno 2014

### Rakdibaboù
## Liammoù diabarzh

* Jeruzalem
* Arabed israelat

## Liammoù diavaez

* Dancing Arabs pajenn Allociné
# Danae hag ar glav alaouret

Danae hag ar glav alaouret zo un daolenn gant Tizian (e-tro 1490-1576), war-ziskouez e mirdi ar Prado e Madrid.
Poesías eo an anv a roe Tizian d'an daou livadur Venus hag Adonis ha Danae hag ar glav alaouret a oa bet goulennet digantañ gant roue Spagn.
Gwelout a reer Danae o vont da vezañ kemeret gant Zeus, rak an doue eo ar glav aour zo o tont warni, o c'hortoz anezhañ en he gourvez emañ-hi, a-zehou dezhi ur c'hi bihan. Ur vatezh a zastum an takennoù aour en he zavañjer. N'ouzer ket pe er-maez pe e-barzh un ti emañ an dud; stignoù a weler, ha koumoul, glav enno. Levezon al livour Giorgione a zo anat e doare-livañ ar c'horf noazh .
Kustum e oa Tizian da adlivañ ar mojennoù a blije d'ar brenerien.
Un doare all d'al livadur-mañ a zo e mirdi Naplez.

## Gwelout ivez

Ar pennadoù
* Danae.
* Danae (Artemisia Gentileschi)

## Skrid

* Monreal, L., Grandes Museos, vol. 1, Editorial Planeta, 1975. ISBN 84-320-0460-X (colección completa)
# Dance Me to the End of Love

Dance Me to the End of Love a zo ur ganaouenn saoznek savet gant ar barzh ha soner kanadian Leonard Cohen (1934-2016). Sonenrollet e voe e miz Mezheven 1984 hag embannet en e albom Various Positions gant an ti-embann-pladennoù Columbia Records c'hwec'h miz diwezhatoc'h.

## Ar gerioù

* el lec'hienn A-Z Lyrics.

## Liammoù diavaez

Ar ganaouenn war youtube.com
# Disheñveladur (yezhoniezh)

Er yezhoniezh e vez implijet an termen disheñveladur (saoz.: dissimilation) war tachennoù ar fonetik hag ar fonologiezh evit komz eus ar fed ma kemm perzhioù ur fonem diwar levezon ur fonenn all evit ma teufent da vezañ disheñveloc'h an eil diouzh egile, da skouer:
    latin venēnum > italianeg veleno « binim »
Enebet e vez neuze ouzh an heñveladur ma teu da vezañ heñveloc'h ur fonem ouzh ur fonenn all. Kalz raloc'h eo an diseñveladur evit an heñveladur avat ha keit ha ma tenn alies an heñveladur da lezennoù, da lâret eo e displeg meur a gemm fontikel en ur yezh resis dre m'eo bet o tiorren a-hed an amzer, an disheñvaladur a gaver kentoc'h e gerioù resis kemmet dre degouezh e istor ar yezh.
Dres evel an heñveladur e c'hell an disheñveladur bezañ a-dost pe a-bell hervez ma vez tost pe pell ar fonenn ma vez levezonet ar fonem ganti ha war-raok pe war-gil hervez ma vez levezonet ar fonem gant ur fonenn araozi pe war he lerc'h. Ha dres evel an heñveladur e kaver kalz stankoc'h skouerioù o tiskwel an disheñveladur war-raok evit an disheñvaladur war-gil met stankoc'h e kaver disheñveladur a-bell evit a-dost, ar c'hontrol-mik eus ar pezh a c'hoarvez gant an heñveladur.

## Gwelit ivez:

* Heñveladur
# Discours de la Lanterne aux Parisiens

Discours de la Lanterne aux Parisiens a oa bet ul levrig skrivet gant Camille Desmoulins hag embannet d'ar 15 a viz Gwengolo 1789. La France libre hag e flemmskridoù all o devoa degaset brud da Camille Desmoulins betek tizhout pennoù an Dispac'h gall a zegemeras anezhañ. C'hoantaet en devoa muioc'h c'hoazh, bezañ degemeret ha brudet gant ar bobl. Setu perak e voe boulc'het al labour war "ar brezegenn d'al letern d'ar barizianiz"
Ar flemmskrid-se a oa bet e-touez kentañ skridoù Camille Desmoulins. A-raok ar skrid brudet-se Desmoulins hag ar re all niverus a voe, e oa ur c'hazetenner dianav.

## Menneg

Ar flemmskrid a oa gant ar pal da zisplegañ obererezhioù reveulzier an hañv 1789. Klasket e voe gant an aozour reizhabegiñ an darvoudoù feuls, dreist-holl lazhadegoù tud an noblañs gant ar bobl. Hervez an aozour e oa un dra vat gwelet krougañ enebourien ar Reveulzi ouzh al leternioù gant ar bobl. Camille Desmoulins en em lesanve e-unan « prokulor meur al letern »
# Discworld

Discworld zo ur bed ijinet gant Terry Pratchett. Ennañ ez eus ur blanedenn blat douget gant pevar olifant en o sav war ur vaot bras-meurbet.

## Levrioù

* The Colour of Magic (1983)
* The Light Fantastic (1986)
* Equal Rites (1987)
* Mort (1987)
* Sourcery (1988)
* Wyrd Sisters (1988)
* Pyramids (1989)
* Guards! Guards! (1989)
* Eric (1990)
* Moving Pictures (1990)
* Reaper Man (1991)
* Witches Abroad (1991)
* Small Gods (1992)
* Lords and Ladies (1992)
* Men at Arms (1993)
* Soul Music (1994)
* Interesting Times (1994)
* Maskerade (1995)
* Feet of Clay (1996)
* Hogfather (1996)
* Jingo (1997)
* The Last Continent (1998)
* Carpe Jugulum (1998)
* The Fifth Elephant (1999)
* The Truth (2000)
* Thief of Time (2001)
* The Last Hero (2001)
* The Amazing Maurice and His Educated Rodents (2001)
* Night Watch (2002)
* The Wee Free Men (2003)
* Monstrous Regiment (2003)
* A Hat Full of Sky (2004)
* Going Postal (2004)
* Thud! (2005)
* Wintersmith (2006)
* Making Money (2007)
* Unseen Academicals (2009)
* I Shall Wear Midnight (2010)
* Snuff (2011)
* Raising Steam (2013)
* The Shepherd's Crown (2015)

## Daveoù

* ↑ (en) Kevin Paul Smith (Genver 2007). Battling the Nightmare of Myth, Terry Pratchett’s Fairytale Inversions.
# Diserth a Threcoed

Diserth a Threcoedzo ur gumuniezh e kontelezh Powys, e Kembre. Emañ er mervent da gêr Llandrindod, war lez an Afon Ieithon. Er gumuniezh emañ kêriadennoù Diserth, Trecoed ha Hawy. E 2001 e oa 1 036 a dud o vevañ enni.
# Discours de la servitude volontaire

Discours de la servitude volontaire (Prezegenn a-zivout ar sujidigezh youlek), anvet Le Contr'un (An Eneb unan) ivez, zo un oberenn c'hallek savet gant Étienne de La Boétie (1530-1563) ha hini vrudetañ ar skrivagner.
Embannet e oa bet tammoù eus ar skrid e latin e 1574, hag e 1576 e voe embannet en e hed e galleg. Etre e 16 ha 18 vloaz moarvat e oa bet skrivet gant La Boétie, etre ar bloazioù 1546 ha 1548 eta, hervez e vignon Michel de Montaigne.

## Danvez

Ur brezegenn don eo, a-enep an diktatouriezh. Klask a reas La Boétie kompren perak e chom sujet ar bobl : n'eo yevet nemet dre ma'z eo he youl bezañ sujet pa gred ar braz eus an dud ez int rediet da c'houzañv, setu e lezont o sujerien da waskañ warnezho. Dinask e vefent mar befent mennet da baouez da servijout.

## Arroudoù

       Pareillement les tyrans, plus ils pillent, plus ils exigent, plus ils ruinent et détruisent, plus on leur baille, plus on les sert, de tant plus ils se fortifient et deviennent toujours plus forts et plus frais pour anéantir et détruire tout ; et si on ne leur baille rien, si on ne leur obéit point, sans combattre, sans frapper, ils demeurent nus et défaits et ne sont plus rien, sinon que comme la racine, n’ayant plus d’humeur ou aliment, la branche devient sèche et morte.
       "Heñvel gant an tiranted, seul vui ma preizhont, ma c'houlennont groñs, ma rivinont ha ma tistrujont, seul vui e vez roet dezho, e vezont servijet, ken e kemeront nerzh hag e kreñvaont hag e kadarnaont da ziskar ha da zistruj pep tra ; ha mar ne roer netra dezho, ma ne senter ket outo, hep stourm, hep skeiñ, e chomont noazh ha mantret ha ne vezont netra ken, nemet dre m'eo ar gwrizienn hep glebor na magadurezh e tro ar skrour da sec'h ha marv."
       Il y a trois sortes de tyrans. Les uns ont le royaume par élection du peuple, les autres par la force des armes, les autres par succession de leurrace.
       Tri seurt tiranted zo. Darn a ren dre ma'z int bet dilennet gant ar bobl, darn all dre nerzh an armoù, hag ar re all dre hêrezh o lignez."

## Embannadurioù

* (fr) Discours de la servitude volontaire. Paris : Éditions Flammarion, 1993 (ISBN 2-08-070394-3)
* (fr) Discours de la servitude volontaire, Editions Mille et une nuits, 1997 (ISBN 2-910233-94-4)
* (fr) (br) Discours de la servitude volontaire / Prezegenn a zivout ar sujidigezh youlek (troidigezh gant Pascal Henry). Pornizh : Le Temps Éditeur, 2024 (ISBN 978-2-36312-142-4)

## Levrlennadur

* Delaruelle, L. L'inspiration antique dans le "Discours de la Servitude volontaire". In : Revue d'histoire littéraire de la France, Presses universitaires de France, 17vet bloaz, niv. 1, 1910, pp. 34-72 • JSTOR.
* Villey, Pierre. Le véritable auteur du "Discours de la Servitude volontaire" Montaigne ou La Boétie ?. In : Revue d'histoire littéraire de la France, Presses Universitaires de France, 13vet bloaz, niv. 4, 1906, pp. 727-736 • JSTOR.

## Liammoù diavaez

* (fr) Embannadur 1922 @ Wikisource'. Kavet : 21 C'hwe 24.

## Notennoù

* ↑ (fr) 'Bibliothèque nationale de France'. Kavet : 21 C'hwe 24.
* ↑ Wikisource, p. 57.
* ↑ Wikisource, p. 65.